Alibaba ถูกรัฐบาลปรับเงิน ครั้งใหญ่สุด ในประวัติศาสตร์จีน
เมื่อไม่กี่นาทีที่ผ่านมา หลายสำนักข่าวต่างประเทศรายงานตรงกันว่าหน่วยงานกำกับดูแลจีน สั่งปรับบริษัท Alibaba 18,230 ล้านหยวน หรือราว 8.8 หมื่นล้านบาท ข้อหาผูกขาด
10 เม.ย. 2564

Alibaba ถูกรัฐบาลปรับเงิน ครั้งใหญ่สุด ในประวัติศาสตร์จีน / โดย ลงทุนแมน
เมื่อไม่กี่นาทีที่ผ่านมา หลายสำนักข่าวต่างประเทศรายงานตรงกันว่าหน่วยงานกำกับดูแลจีน
สั่งปรับบริษัท Alibaba 18,230 ล้านหยวน หรือราว 8.8 หมื่นล้านบาท ข้อหาผูกขาด
 
โดยก่อนหน้านี้ มีรายงานว่า Alibaba ได้บีบให้ร้านค้าขายของที่ใดที่หนึ่งเพียงเท่านั้น
อธิบายง่าย ๆ ก็คือถ้าขายกับเรา ก็ต้องไม่ขายที่อื่น ถ้าไปขายที่อื่นก็อย่ามาขายกับเรา
ซึ่งประเด็นดังกล่าว ก็ได้มีการสอบสวนมาตั้งแต่เดือนธันวาคม ปีที่แล้ว
 
ทั้งนี้ ทางรัฐบาลได้กล่าวเพิ่มเติมว่านโยบาย “Choose one” ของ Alibaba
ทำให้ร้านค้าไม่มีทางเลือก และหนุนให้แพลตฟอร์มของ Alibaba ที่ใหญ่อยู่แล้ว
ได้เปรียบ และเกิดการแข่งขันที่ไม่เป็นธรรม
 
ล่าสุด Alibaba ได้ออกมายอมรับการลงโทษ และจ่ายค่าปรับมูลค่า 8.8 หมื่นล้านบาท
ซึ่งคิดเป็น 4% ของรายได้ที่บริษัททำได้ในประเทศจีนปี 2019
 
ซึ่งในขณะเดียวกัน โรงเรียนสอนธุรกิจของ แจ็ก หม่า ก็ได้ถูกสั่งไม่ให้รับนักเรียนใหม่เช่นกัน
 
แม้มูลค่าดังกล่าวจะถือเป็นค่าปรับครั้งประวัติศาสตร์
แต่ Alibaba มีเงินสดในมือ 2.2 ล้านล้านบาท
ซึ่งการโดนปรับครั้งนี้ ก็คงไม่ได้ส่งผลต่อฐานะทางการเงินของ Alibaba เท่าไรนัก
 
แต่สำหรับ แจ็ก หม่า แล้ว
มันคงไม่ใช่แค่เรื่องเงิน
เพราะนี่เป็นสัญญาณว่า รัฐบาลจีนเอาจริงกับเขา
และเขาน่าจะทำอะไรต่อไปในชีวิต ได้ลำบากขึ้นกว่าเดิม..
 
References
-
-